Bryndís Rún og Viktor íþróttamenn ársins Hópur þeirra tilnefndu Kraftlyftingamaðurinn Viktor Samúelsson úr KFA er íþróttakarl Akureyrar árið 2016 og sundkonan Bryndís Rún Hansen úr Óðni er íþróttakona Akureyrar 2016 . Í öðru sæti voru þau Tryggvi Snær Hlinason , körfuknattleiksmaður úr Þór og Hafdís Sigurðardóttir , frjálsíþróttakona úr UFA . Í þriðja sæti voru Valþór Ingi Karlson , blakari úr KA og María Guðmundsdóttir , skíðakona úr SKA . Kjöri íþróttamanns Akureyrar var lýst í verðlaunahófi á vegum Íþróttabandalags Akureyrar og Frístundaráðs Akureyrarbæjar sem fram fór í Menningarhúsinu Hofi fyrr í dag . 16 aðildarfélög tilnefndu alls 30 íþróttamenn úr sínum röðum . Þess má geta að þetta er í fyrsta sinn sem krýnd eru bæði íþróttakarl og íþróttakona , en sú tímabæra breyting var ákveðin á ársþingi ÍBA síðastliðið vor . Viktor vann titilinn í annað sinn en Bryndís hlaut þennan sæmdartitil í fjórða sinn í dag . Viktor á langan afreksferil að baki þó hann sé ungur að árum . Hann hefur slegið 211 íslandsmet á ferlinum og 34 standa enn . Hann hefur einning slegið 7 norðurlandamet og á 5 sem standa enn . Hann sigraði öll íslandsmeistaramót ársins á stigum . Besti árangur 2016 er 357 kg í hnébeygju , 315 kg í bekkpressu og 322,5 kg í réttstöðulyftu Helstu afrek ársins er gullverðlaun á EM U23 í bekkpressu og silfur á HM U23 í bekkpressu . Hann er áttundi á heimslistanum í sínum þyngdarflokki . Bryndís hefur undanfarin ár verið í hópi sterkustu sundkvenna landsins . Hún er margfaldur Íslandsmeistari í skriðsundi og flugsundi . Árið 2016 hefur verið Bryndísi gjöfult . Hún setti nokkur íslandsmet , náði B-lágmörkum fyrir Ólympíuleikana í Ríó . Komst í undanúrslit á EM í London og bætti íslandsmetið sitt í 50 m flugsundi . Á heimsmeistaramótinu í Kanada setti hún tvö íslandsmet og náði inn í undanúrslit á stórbættu íslandsmeti í 50 m flugsundi . Þetta er í 38. sinn sem íþróttamaður Akureyrar er kjörinn , en það var fyrst gert árið 1979 . Alls hafa 21 einstaklingur nú hlotið þetta sæmdarheiti , oftast allra júdókappinn Vernharð Þorleifsson , sjö sinnum . Heiðursviðurkenning og styrkir vegna landsliðsfólks og Íslandsmeistara Við sömu athöfn veitti Frístundaráð Akureyrar þremur einstaklingum heiðursviðurkenningar fyrir vel unnin störf í þágu íþrótta á Akureyri . Aðalheiður Gísladóttir fékk viðurkenninguna fyrir Íþróttafélagið Eik þar sem hún hefur komið að íþróttastarfi fyrir þroskahefta um áratuga bil bæði í stjórn félagsins og sem þjálfari . Áslaug Kristjánsdóttir fékk viðurkenningu fyrir áratuga starf í þágu Hestamannafélagsins Léttis og ÍBA . Magnús Ingólfsson fékk einnig heiðursviðurkenningu , en Magnús var einn af brautryðjendum uppbyggingar í Hlíðarfjalli og starfaði mikið fyrir Skíðaráð Akureyrar , kom að byggingu KA heimilisins og hefur líka sinnt miklu og óeigingjörnu starfi í þágu Golfklúbbs Akureyrar . Þá fengu forsvarsmenn íþróttafélaga á Akureyri afhenta styrki og viðurkenningar vegna Íslandsmeistara og landsliðsfólks úr þeirra röðum á árinu 2015 . Íslandsmeistarar úr akureyrskum íþróttafélögum töldust 303 og 101 einstaklingar tóku þátt í landsliðsverkefnum á árinu .